**การประชุมเพื่อเตรียมการจัดงานสัปดาห์ห้องสมุด ครั้งที่ 37 พุทธศักราช 2556**

**เรื่อง มรดกล้ำค่าวรรณคดีไทย**

**จัดโดย**

**สมาคมห้องสมุดแห่งประเทศไทย ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี**

**วันศุกร์ที่ 2สิงหาคม2556**

**ณ โรงแรมแอมบาสซาเดอร์ กรุงเทพมหานคร**

**--------------------------------------------------------------**

**หลักการและเหตุผล**

การจัดงานสัปดาห์ห้องสมุด เป็นความริเริ่มของสมาคมห้องสมุดแห่งประเทศไทยฯ ซึ่งได้จัดขึ้นแทนการจัดงานสัปดาห์หนังสือแห่งชาติ โดยจัดเป็นครั้งแรกเมื่อพุทธศักราช 2519 เนื่องจากรัฐบาลเล็งเห็นความสำคัญของงานสัปดาห์หนังสือแห่งชาติ และได้รับไปดำเนินการ ทำให้งานสัปดาห์หนังสือแห่งชาติมีความสำคัญในระดับประเทศอย่างแท้จริงมาจนถึงทุกวันนี้ ในส่วนของงานสัปดาห์ห้องสมุด สมาคมฯ ได้กำหนดจัดขึ้นในเดือนสิงหาคมของทุกปี ซึ่งเป็นเดือนพระราชสมภพของสมเด็จพระนางเจ้าฯ พระบรมราชินีนาถ เพื่อเป็นการสำนึกในพระมหากรุณาธิคุณที่ทรงโปรดเกล้าฯ รับสมาคมฯ ไว้ในพระราชูปถัมภ์ของสมเด็จพระเทพรัตนราชสุดาฯ สยามบรมราชกุมารี

 สำหรับการจัดงานสัปดาห์ห้องสมุดในปีนี้ สมาคมฯ ได้กำหนดหัวข้อเรื่อง “มรดกล้ำค่าวรรณคดีไทย” เพื่อเทิดพระเกียรติสมเด็จพระนางเจ้าฯ พระบรมราชินีนาถ ซึ่งทรงเห็นความสำคัญและส่งเสริมวรรณคดีไทย เมื่อปี 2552 พระองค์ทรงพระกรุณาพระราชทานรายชื่อหนังสือดีเด่น 6 เรื่องที่เด็กและเยาวชนไทยควรอ่านมายังกระทรวงศึกษาธิการ เพื่อเผยแพร่และส่งเสริมให้มีการอ่านหนังสืออย่างแพร่หลาย รายชื่อหนังสือดังกล่าว ได้แก่ พระอภัยมณี รามเกียรติ์ นิทานชาดก อิเหนา พระราชพิธีสิบสองเดือน และกาพย์เห่เรือเจ้าฟ้ากุ้งนอกจากนี้สมาคมฯ ยังต้องการเผยแพร่วรรณคดีของไทยที่โดดเด่นในยุคสมัยต่าง ๆ ให้บรรณารักษ์ทุกรุ่นทุกวัยได้สนใจและเห็นคุณค่าของวรรณคดีและวรรณกรรมไทยด้วย

**ผู้รับผิดชอบ**

 สมาคมห้องสมุดแห่งประเทศไทยในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี

**วัตถุประสงค์**

1. เพื่อให้ห้องสมุดทุกประเภทมีหัวข้อและเนื้อหาในการจัดงานสัปดาห์ห้องสมุดประจำปี 2556
2. เพื่อให้ผู้เข้าประชุมได้รับความรู้ความเข้าใจเกี่ยวกับคุณค่าของวรรณคดีและวรรณกรรมไทยในยุคสมัยต่าง ๆ รวมทั้งเรื่องที่เกี่ยวข้อง
3. เพื่อแนะนำวิธีการจัดกิจกรรมและนิทรรศการสัปดาห์ห้องสมุดให้น่าสนใจ พร้อมสาธิตและนำเสนอตัวอย่าง เพื่อให้ผู้เข้าประชุมสามารถนำไปปรับใช้ได้

**ระยะเวลาในการจัดประชุม**

 วันศุกร์ที่ 2 สิงหาคม 2556 เวลา 8.00-16.30 น.

**สถานที่ประชุม**

 โรงแรมแอมบาสซาเดอร์ กรุงเทพมหานคร

**ผู้เข้าประชุม**

1. ผู้บริหาร บรรณารักษ์ ผู้ปฏิบัติงาน และผู้ที่เกี่ยวข้องกับห้องสมุด
2. คณาจารย์ในสถาบันที่จัดการศึกษาและการวิจัยทางบรรณารักษศาสตร์และสารนิเทศศาสตร์
3. ผู้สนใจทั่วไป

**ค่าลงทะเบียน**

 ค่าลงทะเบียนรวมเอกสารประกอบการประชุม แฟ้มเอกสาร อาหารว่าง และอาหารกลางวัน

 ภายในวันที่ 24 กรกฎาคม 2556

* สมาชิกสมาคมห้องสมุดฯ คนละ 1,000 บาท ผู้สนใจ 1,100 บาท

หลังวันที่ 24 กรกฎาคม 2556

* สมาชิกสมาคมห้องสมุดฯ คนละ 1,100 บาท ผู้สนใจ 1,200 บาท

 **กำหนดการ**

8.00–8.30น. ลงทะเบียนและรับเอกสาร

8.30-9.00น. พิธีเปิด

9.00–10.30 น. การบรรยายเรื่อง**จากวรรณคดีถึงวรรณกรรมไทยร่วมสมัย: มรดกแห่งภูมิปัญญาไทย**

- ความเป็นมาของวรรณคดีและวรรณกรรมไทย

- วรรณคดีและวรรณกรรมไทยที่มีชื่อเสียงในยุคสมัยต่าง ๆ และที่มาของวรรณคดีและ

 วรรณกรรมนั้น ๆ

- วรรณคดีหรือวรรณกรรมแห่งชาติมีลักษณะอย่างไร โปรดยกตัวอย่าง

- วรรณคดีหรือวรรณกรรมอมตะมีลักษณะอย่างไร โปรดยกตัวอย่าง

โดย **รศ.ดร.ตรีศิลป์ บุญขจร**

***ผู้อำนวยการศูนย์วรรณคดีศึกษา และ อาจารย์ประจำภาควิชาวรรณคดีเปรียบเทียบ***

***คณะอักษรศาสตร์ จุฬาลงกรณ์มหาวิทยาลัย***

10.30–10.45 น.พักรับประทานอาหารว่าง

10.45–12.00น.การบรรยายเรื่อง **อ่านวรรณคดีและวรรณกรรมไทยอย่างไรให้สนุกและได้ประโยชน์**

 - วรรณคดีและวรรณกรรมไทยมีความเชื่อมโยงกับยุคสมัยปัจจุบันอย่างไร

 - อ่านวรรณคดีและวรรณกรรมไทยอย่างไรให้สนุกและได้ประโยชน์

 - ทำอย่างไรให้คนรุ่นใหม่สนใจและเห็นคุณค่าวรรณคดีและวรรณกรรมไทย

 โดย **ดร. เปรม สวนสมุทร**  ***ประธานสาขาวิชาการสอนภาษาไทย ภาควิชาหลักสูตรและ***

***การสอน คณะครุศาสตร์และ รองผู้อำนวยการฝ่ายวิจัย สถาบันไทยคดีศึกษา จุฬาลงกรณ์มหาวิทยาลัย***

12.00-13.00น. พักรับประทานอาหารกลางวัน

13.00-13.50 น. การบรรยายเรื่อง **กวีรางวัลสุนทรภู่จาก 10 ประเทศสมาชิกอาเซียน**

 - ความเป็นมาและความสำคัญของรางวัลสุนทรภู่

 - แนะนำกวีรางวัลสุนทรภู่ และผลงานที่สำคัญ

- แนะนำกวีไทยที่ได้รับรางวัลสุนทรภู่จากประเทศไทย และความโดดเด่นของผลงานที่ได้รับรางวัล

โดย **ดร.ภัททิยา ยิมเรวัต** ***รองคณบดีฝ่ายวิเทศสัมพันธ์ คณะศิลปศาสตร์ ม.มหิดล***

13.50-15.15 น. การยอสักวา เรื่อง **สักวาคุณค่าวรรณคดีไทย**

 โดย**นายประยอม ซองทอง *ศิลปินแห่งชาติ สาขาวรรณศิลป์ 2548***

**นายอำพล สุวรรณธาดา *ประธานมูลนิธิเรยูไก***

**ม.ร.ว. อรฉัตร ซองทอง  *ผู้อำนวยการศูนย์วัฒนธรรม มหาวิทยาลัยธุรกิจบัณฑิตย์***

**นางสายพร แจ่มขำ** ข้าราชการบำนาญ

**วงดนตรีจากกองการสังคีต สำนักวัฒนธรรม กีฬา และการท่องเที่ยว กทม.**

15.15–15.30น. พักรับประทานอาหารว่าง

15.30-16.30 น. การบรรยายและสาธิตเรื่อง**แนวทางการจัดกิจกรรมและนิทรรศการเกี่ยวกับมรดกล้ำค่า**

**วรรณคดีไทย**

 - วิธีการจัดนิทรรศการเรื่อง **มรดกล้ำค่าวรรณคดีไทย** ให้น่าสนใจ

 - ขั้นตอนการจัดนิทรรศการเรื่อง **มรดกล้ำค่าวรรณคดีไทย**

 - สาธิตและนำเสนอตัวอย่างการจัดนิทรรศการเรื่อง **มรดกล้ำค่าวรรณคดีไทย**

 หลาย ๆ รูปแบบ เพื่อให้ห้องสมุดและบรรณารักษ์นำไปใช้ได้จริง

 โดย**นายธวัชชัย ธรรมมโนวานิช *ผู้จัดการ***[***บริษัท****อลัมไน อาร์ตแอนด์แมเนจเมนท์ จำกัด*](http://www.google.co.th/url?sa=t&rct=j&q=&esrc=s&frm=1&source=web&cd=3&cad=rja&ved=0CDkQFjAC&url=http%3A%2F%2Fwww.buddyjob.com%2Fjobcompany-175158&ei=-5vSUdjLMsejigekn4DgAw&usg=AFQjCNE86qXnrVXjXPM437GkfMwxatJLPw&sig2=W-coj1ELiE8cMSKAmSPveg&bvm=bv.48572450,d.aGc)

**ประโยชน์ที่คาดว่าจะได้รับ**

1. ห้องสมุดทุกประเภทมีหัวข้อและเนื้อหาในการจัดงานสัปดาห์ห้องสมุดประจำปี 2556
2. ผู้เข้าประชุมได้รับความรู้ความเข้าใจเกี่ยวกับคุณค่าของวรรณคดีและวรรณกรรมไทยในยุคสมัยต่าง ๆ รวมทั้งเรื่องที่เกี่ยวข้อง
3. ผู้เข้าประชุมทราบวิธีการและขั้นตอนการจัดกิจกรรมและนิทรรศการสัปดาห์ห้องสมุดให้น่าสนใจ รวมทั้งได้ตัวอย่างที่สามารถนำไปปรับใช้ได้